./data/phi0914/phi00122/phi0914.phi00122.perseus-lat1.xml
Titus Livius (Livy)
Cantilius, scriba pontificius,            quos nunc  minores pontifices appellant, qui cum Floronia stuprum fecerat, a       pontifice maximo eo usque virgis in comitio caesus erat ut inter verbera       exspiraret  hoc nefas cum inter tot, ut fit, clades in prodigium versum esset,       decemviri libros adire iussi sunt,  et Q        Fabius Pictor Delphos ad oraculum missus est sciscitatum quibus precibus       suppliciisque deos possent placare et quaenam futura finis tantis cladibus       foret  interim ex fatalibus libris sacrificia aliquot extraordinaria facta;       inter  quae Gallus et Galla,  Graecus et Graeca in foro  bovario sub terram  vivi demissi sunt in locum saxo consaeptum,  iam ante  hostiis humanis, minime Romano       sacro, imbutum